Amcu-staking duur steeds voortAmcu-lede Foto: nowry.co.za Impala Platinum (Implats) het Vrydag gesê die drie platinummynmaatskappye en die vakbond Amcu het nog nie ŉ ooreenkoms bereik om die staking te beëindig nie. “Ons is teleurgesteld dat ons nog nie die huidige loonstaking kon oplos nie,” het Terence Goodlace, hoof uitvoerende beampte van Implats, in ŉ verklaring gesê. Die maatskappye bly toegewyd om met die vakbond te onderhandel om seker te maak dat ŉ oplossing gevind word wat die werkers tevrede sal stel en poste sal behou. Lede van die Association of Mineworkers and Construction Union (Amcu) staak al sedert 23 Januarie by Lonmin, Anglo American Platinum (Amplats) en Implats. Hulle dring aan op ŉ basiese intreevlaksalaris van R12 500 per maand. Die Kommissie vir Versoening, Bemiddeling en Arbitrasie (KVBA) is al sedert 24 Januarie by die onderhandelings betrokke. Die werkgewers het verlede maand ŉ driejaar-ooreenkoms voorgestel wat glo uiteindelik myners se salarisse tot by R12 500 sal verhoog. Implats het aangebied om die minimum maandelikse gewaarborgde pakket te verhoog sodat oppervlakwerknemers binne die drie jaar van R8 641 na R10 915 sal verhoog. Ondergrondse werkers se pakkette sal oor dieselfde periode van R9 297 na R11 746 verhoog. Die drie maatskappye sou, kragtens die voorstel, hul gekombineerde uitgawes op lone en voordele in die eerste jaar met R2 miljard verhoog. Implats het aangedui die platinumbedryf het verlede jaar ongeveer R4.3 miljard verloor. Sedert die Amcu-staking het die maatskappy reeds R1.38 miljard verloor. Die KVBA het Vrydag in ŉ verklaring gesê hy het Donderdag met Amcu-verteenwoordigers vergader en sal die platinumvervaardigers Maandag sien. Amplats het verlede Saterdag gesê hy beplan om Amcu te dagvaar vir skadevergoeding en verlies aan inkomste weens die staking. Die voorlopige skadevergoedingseis beloop nagenoeg R591 miljoen. Lees ook: Amcu-staking: Amplats dagvaar vir miljoene AMCU-staking: Onderhandelinge met KVBA hervat Platinumfirmas gaan KVBA glo alleen raadpleeg Amcu-betoger glo deur polisie doodgeskiet Amcu-lid vas vir saakbeskadiging Amcu-staking: Lede gaan nuwe aanbod verwerp Amcu-staking: Laaste dag van gesprekke Amcu-staking gaan voort Amcu-onderhandelings duur voort Amcu-staking: Drama by Amplats Partye vergader op dag twee van Amcu-staking Amcu stem in tot verdere onderhandelinge Amcu-staking: “Lonmin het busse gestop” Stakende mynwerkers kom by Marikana-stadion byeen